Чалакли

**Чалакли** — село во Општина Валандово, во областа Бојмија, во околината на градот Валандово.

## Географија и местоположба

мини|300п|лево|Сретселото

Селото се наоѓа во источниот дел на територијата на Општина Валандово, во рамките на Валандовското Поле. Атарот се допира со подрачјето на општините Струмица и Дојран. Селото е рамничарско, сместено на надморска височина од 160 метри. Од градот Валандово, селото е оддалечено 11 километри.

Селото е сместено на јужните падини на планината Беласица.

До селото води асфалтен пат, кој се двои од регионалниот пат 1105 кај селото Раброво и продолжува како локален пат до селото.

## Стопанство

Атарот на селото зафаќа површина од 9,1&nbsp;км2. На него шумите заземаат површина од 701 хектар, на обработливото земјиште отпаѓаат 113 хектари, додека пасишта нема.

Селото, во основа, има полјоделско-шумарска функција. Во него работат или работеле четири продавници.

## Население

Според податоците од 1873 година во „Етнографија на вилаетите Адријанопол, Монастир и Салоника“, селото имало 60 домаќинства со 133 жители муслимани.

Според статистиката на Васил К’нчов („Македонија, Етнографија и статистика“) од 1900 година, во Чалакли живееле 260 жители, сите Турци.

Според германска карта издадена во 1941 година, а заснована на пописот на Кралството Југославија од 1931 година, селото имало 100 Македонци.

Селото е мало, коешто во 1961 година броело 111 жители, од кои 58 биле Турци, а 50 жители Срби. Во 1994 година, бројот се зголемил на 277 жители, исклучиво турско население.

Според пописот на населението на Македонија од 2002 година, селото има 385 жители, од кои 381 Турчин, 3 Срби и 1 останат.

Според последниот попис од 2021 година, во селото живееле 412 жители, од кои 1 Албанец, 388 Турци, 1 Србин и 22 лица без податоци.
 

### Иселеништво

Турското население повреме се иселува во Турција.

## Општествени установи

* Подрачното основно училиште „Нам’к Кемал“, деветгодишно основно училиште во состав на ОУ „Јосип Броз Тито“ - Валандово
* Пошта (2461)
* Амбуланта
* Месна заедница


Податотека:Пошта во Чалакли.jpg|Поштата
Податотека:ОУ „Нам'к Кемал“ - Чалакли.jpg|Основното училиште
Податотека:Амбуланта во Чалакли.jpg|Амбулантата


## Самоуправа и политика

На крајот од XIX век, Чалакли било целосно турско село во Дојранската Каза на Отоманското Царство.

Селото влегува во рамките на Општина Валандово, една од малкуте општини кои не биле изменети со новата територијална поделба на Македонија во 2004 година. Во периодот од 1996-2004 година, селото било во рамките на некогашната Општина Валандово.

Во периодот 1955-1996 година, селото се наоѓало во рамките на големата Општина Валандово.

Во периодот 1952-1955, селото било дел од тогашната општина Дедели, во која покрај селото Татарли се наоѓале селата Дедели, Казандол, Прстен, Собри и Чалакли. Во периодот 1950-1952, селото било седиште на некогашната општина Чалакли, во која влегувале селата Прстен, Собри, Татарли и Чалакли.

### Избирачко место

Во селото постои избирачкото место бр. 0297 според Државната изборна комисија, сместено во просториите на основното училиште. Во ова избирачко место е опфатено и селото Татарли.

На претседателските избори во 2019 година, на ова избирачко место биле запишани вкупно 337 гласачи. На локалните избори во 2021 година, на ова избирачко место биле запишани вкупно 329 гласачи.

## Културни и природни знаменитости

;Џамии
* Џамија — главна селска џамија

;Реки
* Прстенска Река — река низ селото


Податотека:Прстенска Река кај Чалакли.jpg|Прстенска Река кај селото
Податотека:Џамија во Чалакли.jpg|Селската џамија


## Култура и спорт

Во селото постои фудбалскиот клуб „Тиса“.

## Галерија


Податотека:Автобуска постојка во Чалакли.jpg|Автобуска постојка
Податотека:Објект во Чалакли.jpg|Објект
Податотека:Поглед во Чалакли.jpg|Поглед во селото
Податотека:Стадион во Чалакли.jpg|Стадион
Податотека:Улица низ Чалакли.jpg|Улица низ селото


## Поврзано
* Општина Валандово
* Валандово
* Бојмија

## Наводи

## Надворешни врски


Категорија:Села во Македонија
Категорија:Валандовски села
Категорија:Села во Општина Валандово